# VLNIAUS SAVIVALDYBĖS GRIGIŠKIŲ GIMNAZIJOS

# MOKYTOJŲ TARYBOS NUOSTATAI

1. **BENDROSIOS NUOSTATOS**
2. Vilniaus savivaldybės Grigiškių gimnazijos Mokytojų taryba (toliau – Mokytojų taryba) yra nuolat veikianti gimnazijos savivaldos institucija, kurios veikla grindžiama humaniškumo, demokratiškumo, atsinaujinimo, viešumo principais ir vadybos profesionalumu, pedagogine iniciatyva ir bendradarbiavimu mokytojų profesiniams ir bendriesiems ugdymo klausimams spręsti, analizuoti praktinius švietimo politikos įgyvendinimo klausimus progimnazijoje ir teikti siūlymus gimnazijos tarybai, gimnazijos direktoriui, koordinuoti metodinę veiklą.
3. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, gimnazijos direktoriaus įsakymais, gimnazijos nuostatais ir kitais teisės aktais.
4. Mokytojų tarybos išvados ir pasiūlymai, teikiami steigėjui, gimnazijos direktoriui, kitoms gimnazijos savivaldos institucijoms ar socialiniams partneriams, yra rekomendacinio pobūdžio.
5. Mokytojų tarybos veiklą reglamentuoja Mokytojų tarybos nuostatai (toliau – Nuostatai), kuriuos įsakymu tvirtina gimnazijos direktorius.

# II. SANDARA IR VEIKLOS ORGANIZAVIMAS

1. Mokytojų taryba – sudaro 15 metodinių grupių narių ir direktoriaus pavaduotojas ugdymui.
2. Mokytojų tarybos kadencija dveji metai.
3. Kiekviena metodinė grupė deleguoja į Mokytojų tarybą po 3 kandidatus. Deleguojant mokytojus, kiekvienas metodinės grupės narys turi tokį balsų skaičių, kuris lygus visų į Mokytojų tarybą pasiūlytų kandidatų skaičiui. Metodinės grupės narys turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Mokytojų tarybos nariais išrenkami daugiau balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų Mokytojų taryboje, rengiamas pakartotinis balsavimas, kuriame kiekvienas metodinės grupės narys gali balsuoti tik už vieną iš lygų balsų skaičių surinkusį kandidatą.
4. Mokytojų tarybos veikla yra reglamentuojama direktoriaus įsakymu patvirtintais mokytojų tarybos nuostatais.
5. Mokytojų tarybos posėdžiai šaukiami esant reikalui, bet ne rečiau kaip tris kartus per metus. Pirmąjį Mokytojų tarybos posėdį šaukia Gimnazijos direktorius be balso teisės, kitus – Mokytojų tarybos pirmininkas, bet inicijuoti gali ir Gimnazijos direktorius arba tarybos nariai. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma. Mokytojų tarybos narys turi vieną balsą. Balsams pasiskirsčius po lygiai, lemia Mokytojų tarybos pirmininko balsas. Nesant kvorumo, nutarimai nepriimami..
6. Mokytojų tarybai vadovauja pirmininkas, jo nesant – pirmininko pavaduotojas. Mokytojų tarybos pirmininką ir pavaduotoją pirmojo posėdžio metu atviru balsavimu renka Mokytojų tarybos nariai. Tarybos nariai gali atšaukti pirmininką ir pavaduotoją.
7. Galimas Mokytojų tarybos nario kadencijų skaičius – ne daugiau dviejų kadencijų iš eilės.
8. Mokytojų tarybos narius gali atšaukti juos išrinkusi Gimnazijos metodinė grupė. Mokytojų tarybos narys gali atsistatydinti nesibaigus Mokytojų tarybos kadencijai, apie tai ne vėliau kaip prieš 10 darbo dienų raštu įspėjęs Mokytojų tarybos pirmininką. Mokytojų tarybos narį atšaukus, jam atsistatydinus ar dėl kitų priežasčių nutrūkus Mokytojų tarybos nario įgaliojimams pirma laiko, į jo vietą išrenkamas naujas narys, atstovaujantis tai metodinei grupei, kuriai grupei atstovavo buvęs Mokytojų tarybos narys iki veikiančios Mokytojų tarybos kadencijos pabaigos pagal šiuose nuostatuose numatytą Mokytojų tarybos narių rinkimo tvarką.
9. Likus ne mažiau kaip dviem mėnesiams iki Mokytojų tarybos kadencijos pabaigos, skelbiami nauji Mokytojų tarybos rinkimai. Pasibaigus Mokytojų tarybos kadencijai, Mokytojų taryba baigia savo veiklą ir perduoda savo įgaliojimus naujai išrinktai Mokytojų tarybai.
10. Mokytojų taryba paleidžiama:
    1. reikalaujant 1/2 Mokytojų tarybos narių;
    2. likviduojant Gimnaziją.
11. **MOKYTOJŲ TARYBOS FUNKCIJOS**
12. Mokytojų taryba atlieka šias funkcijas:
    1. svarsto ir priima nutarimus Lietuvos Respublikos teisės aktų nustatytais ir Gimnazijos direktoriaus teikiamais klausimais;
    2. svarsto bendrųjų ugdymo programų, nustatančių ugdymo turinį valstybės lygmeniu, įgyvendinimą Gimnazijoje, optimalų ugdymo sąlygų sudarymą, ugdymo turinio atnaujinimą, mokinių ugdymo (-si) rezultatus;
    3. svarsto pedagoginės veiklos tobulinimo būdus;
    4. teikia siūlymus dėl Gimnazijos metinės veiklos programos, ugdymo plano įgyvendinimo, mokinių pažangos ir pasiekimų vertinimo, informacijos rinkimo, fiksavimo ir panaudojimo sistemos tobulinimo;
    5. kartu su Gimnazijos socialiniu pedagogu, sveikatos priežiūros darbuotoju, psichologu sprendžia mokinių sveikatos, socialinės paramos, mokymosi, prevencinės veiklos, poilsio, mitybos, saugos klausimus;
    6. renka mokytojų atstovus į Gimnazijos tarybą ir atestacijos komisiją;
    7. teikia pasiūlymus dėl mokytojų darbo krūvio paskirstymo;
    8. inicijuoja inovacijų diegimą gimnazijoje, gerosios pattirties sklaida;
    9. teikia siūlymus dėl pedagoginių darbuotojų skatinimo;
    10. teikia siūlymus dėl priemonių įsigijimo ir atnaujinimo;
    11. svarsto kitus Gimnazijos direktoriaus teikiamus klausimus.

# MOKYTOJŲ TARYBOS NARIŲ TEISĖS IR PAREIGOS

1. Mokytojų tarybos pirmininkas turi teisę:
   1. siūlyti tarybos veiklos planą;
   2. kviesti į Mokytojų tarybos posėdžius kitų gimnazijos savivaldos institucijų atstovus, gimnazijos direktorių, administraciją, mokytojus ir kitus su svarstomu klausimu susijusius asmenis kviestinių narių, patariamojo balso teisėmis;
   3. organizuoti Mokytojų tarybos nutarimų ir rekomendacijų vykdymo stebėseną;
   4. skelbti ir pakeisti posėdžio datą ir darbotvarkę;
   5. siūlyti posėdžio reglamentą, nutarimo projektą;
2. Mokytojų tarybos pirmininkas privalo:
   1. prieš savaitę iki Mokytojų tarybos posėdžio informuoti narius apie posėdžio datą ir darbotvarkę;
   2. laikytis pedagogo etikos principų;
   3. informuoti apie anksčiau priimtų nutarimų ir rekomendacijų vykdymą;
   4. leisti Mokytojų tarybos nariui iš anksto susipažinti su svarstymo medžiaga;
   5. taupiai naudoti posėdžio laiką.
3. Mokytojų tarybos pirmininkas turi sprendžiamojo balso teisę ir atsako už visą Mokytojų tarybos veiklą.
4. Mokytojų tarybos nariai turi teisę:
   1. iš anksto susipažinti su svarstymo medžiaga;
   2. išsakyti savo nuomonę svarstomu klausimu;
   3. teikti pasiūlymus posėdžio darbotvarkei ir nutarimams.
5. Mokytojų tarybos nariai privalo:
   1. dalyvauti Mokytojų tarybos posėdžiuose;
   2. laikytis pedagogo etikos principų;
   3. priimti pastabas ir pasiūlymus;
   4. taupiai naudoti posėdžio laiką;
   5. prašyti Mokytojų tarybos pirmininko leidimo nedalyvauti posėdyje dėl svarbios priežasties, pranešti pirmininkui apie nedalyvavimo priežastis.

# BAIGIAMOSIOS NUOSTATOS

1. Mokytojų tarybos posėdžio protokolas yra gimnazijos veiklos dokumentas.